
Mallorca és el resultat de l'evolució tectosedimentària de l'àrea balear dins del 
complex marc estructural de la Mediterrània Occidental que es desenvolupa en 
el curs de l'orogènia alpina durant el Miocè inferior-mitjà. Aquesta evolució es 
concreta en l'establiment d'una sèrie d'àrees aixecades (Serra de Tramuntana, 
Serres de Llevant) i d'altres subsidents (Conca d'Alcúdia, Conca de Palma). El 
rebliment d'aquestes àrees subsidents s'inicia durant el Miocè mitjà-superior amb 
l'establiment d'una important sedimentació carbonatada de tipus litoral. Durant el 
Pliocè la sedimentació continúa amb la deposició de fàcies litorals de badia, 
deltaiques i de platja que culminen amb el tancament de masses d'aigúes salo- 
broses, gràcies a la formació i migració de barres litorals que se relacionen amb 
les variacions glacioeustàtiques del Quaternari. 

Paraules clau: Albufera, sedimentologia, ambient sedimentari, Pleistocè, Miocè 
superior, Pliocè, Alcúdia, Mallorca. 


NEOGENE EVOLUTION OF THE S'ALBUFERA D'ALCUDIA ZONE (N-MALLOR- 
CA, BALEARIC ISLANDS): I. LOG DESCRIPTION AND SEDIMENTARY FACIES. 
Within the structural setting of the Western Mediterranean, "S'Albufera de 
Mallorca" is the result of the tectosedimentary evolution of the Balearic area 
throughout the Alpine orogeny during the Lower and Middle Miocene. This 
evolution continues with the establishment of a series of lifted (Serra de 
Tramuntana, Serres de Llevant) and subsiding areas (Alcudia, Inca, Campos and 
Palma basins). The filling-up of these subsiding areas, during the Upper Miocene 
(with the establishment of a carbonated oolitic sand shoal with stromatolites) and 
the Pliocene (with littoral beach and delta deposits), is completed with the 
enclosure of brackish waters due to the formation and migration of littoral 
sandbars which must be related to the glacio-eustatic variations of the Quaternary. 
Keywords: Salt marsh, sedimentology, sedimentary environment, Upper Miocene, 

Fig. 1. Localització del sondatge 1 a s'Albufera d'Alcúdia (Mallorca). 
Fig. 1. Location of core No.1 at s'Albufera d'Alcúdia (Mallorca). 

selleria d'Obres Públiques i Ordenació 
del Territori, ha permés obtenir testi- 
monis que ajuden a comprendre l'evolu- 
ció de la zona durant el Neogen supe- 
rior i Quaternari. 

En el present treball es descriu la 
sèrie estratigràfica i fàcies sedimentàries 
del sondatge 1. Aquest té 128,60 m de 
profunditat localitzant-se a la riba 
esquerra del canal principal de s'Albu- 
fera (Canal Gran), prop de la torre 
d'observació a 1,50 m sobre el nivell 
de l'aigua de la Canal, en les seguents 
coordenades: 3?05'30"-39?47'47" (UTM: 
507,8-4405,3), | prop de l'indret deno- 
minat Punta des Vent (Fig. 1). L'estat 
de conservació dels testimonis és molt 
bo, havent-se perdut només part dels 
nivells detrítics més grollers peró que 
estan parcialment representats. 


Situació geográfica 


S'Albufera d'Alcúdia es localitza al 
Nord de l'illa de Mallorca a l'arxipèlag 
de les Balears (Fig. 1). Es tracta d'un 
sistema d'aiguamolls amb  canyet 
(Phragmition australis), jonqueres (Jun- 
cion maritimi) i salicornars (Arthroc- 
nemion fruticosi). Está solcada per un 
sistema de canals que la drenen en 
direcció a la mar, estant separada d'ella 
per un cinturó litoral format per una 
barra dunar i una platja. En l'actualitat 
presenta una extensió aproximada d'uns 
24 km?. Està delimitada al Nord i a 
l'Oest pels relleus de la Serra de 
Tramuntana (Puig de Sant Martí, Puig 
de Son Fe, Puig de Son Vila) i al Sud 
pels suaus relleus de la garriga de la 
Marineta. À ella hi van a parar les 
aigues d'una de les conques més 
grosses de les Balears, uns 110 km?, 


a fenòmens d'extensió, 


drenada pels torrents de Sant Miquel i 
de Muro (Barceló i Mayol, 1980, 
Martínez-Taberner i Mayol, 1995). 


Situació geològica 


Les llles Balears són la part emer- 
gida del llindar submarí que separa el 
Golf de València de la Conca Algeriana, 
i que uneix les Balears amb el SE de 
la península Ibèrica enllaçant amb les 
zones més orientals de les Serralades 
Bètiques (Pomar, 1979). A grans trets, 
l'àrea balear va experimentar durant el 
Mesozoic una extensió i aprimament de 
l'escorça amb la deposició de potents 
sèries carbonatades. Durant el Cenozoic 
i, particularment, durant el Miocè infe- 
rior-mig amb l'escurçament originat per 
l'orogènia alpina es produí el desenvolu-. 
pament d'un sistema d'encavalcaments 
amb l'engruixament consequent de l'es- 
corça continental. A partir d'aquests mo- 
ments les Balears varen ser sotmeses 
creació de 
horsts (Serra de Tramuntana, etc.) i 
grabens (Sa Pobla-Muro-Llubí, etc.) amb 
un sistema de falles extensives, que 
són les que caracteritzen l'actual 
fisiografia de les Balears. 

Aquesta evolució geològica queda 
reflectida tan en els relleus que 
delimiten l'actual Albufera com a les 
zones més deprimides en les quals 
aquesta es disposa. 

Els dipòsits pre- i sinorogènics són 
els que delimiten l'actual Albufera a les 
vores Nord i Nord-oest. Corresponen al 
Mesozoic i al Terciari i estan disposats 
en una sèrie d'estructures d'encavalca- 
ments i plecs amb pinçaments de mate- 
rials miocens, amb eixos N-S, i amb 
fractures de forma perpendicular. 

Fig. 2. Série estratigráfica del sondatge n'1. 
Fig. 2. Stratigraphic log of core No.1. 

Aquestes estructures són els que s'ob- 
serven en els relleus del Puig de Sant 
Martí, Puig de Son Vila i Puig de Son 
Fe. 

Els afloraments més occidentals 
(Puig de Sant Martí) pertanyents al 
Juràssic inf. (Lias) estan formats per 
calcàries grises, dolomies i, localment, 
bretxes. Corresponen a materials dipo- 
sitats en ambients marins de plataforma 
soma. Per sobre d'aquests nivells (aflo- 
rant principalment a la zona de Son Fe) 
es disposen diposits carbonatats formats 
per calcàries gris-ocres ben estratifi- 
cades amb nòduls de sílex, calcàries 
noduloses i margues amb una edat que 
va des del Juràssic mig fins al Cretaci 
inferior, i que corresponen a un ambient 
deposicional pelàgic de mar profond. 

Tan el Cretaci superior com el 
Paleogen inferior, no afloren en aquesta 
àrea deixant constància així del període 
d'emersió generalitzada que va tenir 
aquesta zona (com la major part de les 
Balears) en l'inici del Cenozoic. 

De forma resumida i tot seguint 
l'evolució tectosedimentària del Ceno- 
zoic reflectida en el treball de Ramos- 
Guerrero et al. (1989), referida a la 
tectònica global al moment esmentat i 
en el marc de la Mediterrània Occi- 
dental, on s'hi produiria la convergència 
entre els continents europeu i africà. 
Durant l'Eocè i l'Oligocè l'aixecament 
generalitzat de l'àrea balear provocaria 
l'erosió dels dipòsits mesozoics (durant 
el Cretaci superior, o part d'ell, del 
Paleocè i part del Eocè) i la sedimenta- 
ció de materials depositats en ambients 
continentals (conglomerats i carbonats 

lacustres) en petites intercalacions ma- 
rines. A partir d'aquests moments amb 
l'inici del Neogen (Miocè inf.) comença 
l'actual estructuració de l'illa de Mallorca 
consistent en un fort escurçament de 
l'àrea resolt mitjançant plecs i encaval- 
caments vergents al NVV i que durarà 
fins al Miocè mig. A la zona de s'Al- 
bufera no aflora cap d'aquests nivells. 

El resultat final de tots aquests 
processos és que a finals del Serravalià 
i inicis del Tortonià (Miocè superior), la 
fisiografia de l'àrea mallorquina està 
conformada per un arxipèlag amb dues 
illes grans (Colom, 1975), que corres- 
pondrien en l'actualitat a la Serra de 
Tramuntana i a les Serres de Llevant, 
separades per un braç marí de direcció 
NE-SVV de poca fondària i solcada per 
petits illots (les actuals elevacions de la 
zona central). Els dipòsits carbonatats 
d'edat tortoniana que inicien la sedi- 
mentació en aquest moment seran els 
que delimitaran l'actual Albufera per la 
zona Sud, des de Muro fins a Sa 
Canova a la Marineta (Fornós, 1995). 


Descripció de la sèrie estratigràfica 


El sondatge número 1 efectuat a 
s'Albufera d'Alcúdia permet una acurada 
descripció dels sediments neògens i 
quaternaris que reomplen la conca de 
Inca-Sa Pobla en la seva part més 
externa. 

Del sostre a la base la descripció 
detallada de la sèrie observada en el 
sondatge número 1 de 128,60 m de 
profunditat és la seguent (Figs. 2): 

Holocè - Plistocè 


0 a 1 m. Llims arenosos ocres (vermellosos) forta bioturbació i retreballament d'origen antrò- 
pic. Restes d'arrels i de fulles de Phragmites australis. Altres restes vegetals 
indeterminats. Bivalves (Loripes lacteus) i gastròpodes (Bithynia tentaculata, 
Ancylus fluviatilis, Armiger crista, Physa acuta, Lymnaea peregra i Hydrobia acuta). 
Ferruginització. (mostres A80-79-78). 

1 a 1,4 m. Llims arenosos marrons. Restes d'arrels de Phragmites australis. (m. A77). 

1,4 a 1,6 m. Argiles verdes. Restes carbonosos. Fragments de Loripes lacteus. (m. A76). 

1,6 a 2,6 m. Llims negres amb torba. Abundants restes vegetals amb fulles i arrels de 
Phragmites australis. Gastròpodes del gènere Planorbis i tragments de Loripes 
lacteus. (m. A75-74-73-72). 

2,6 a 3,0 m. Argiles verdes amb molts restes vegetals i arrels de Phragmites australis. 
Mol.luscs (fragments de Loripes lacteus). Gastròpodes (Bithynia tentaculata). (m. 
A71-70). 

3,0 a 3,2 m. Lutites i arenes fines de color blanc-grisos. Gastròpodes (hidròbids: Hydrobia 
acuta i planòrbids: Planorbis planorbis). (m. A69). 

3,2 a 3,6 m. Argiles gris negroses. Amb gastròpodes, restes vegetals restes d'arrels 
(Phragmites australis) i restes carbonosos. Mol.luscs: bivalves (Loripes lacteus) i 
gastròpodes (hidròbids: Hydrobia acuta i planòrbids: Planorbis planorbis. (m. A68- 
67). 

3,6 a 4,0 m. Arenes blanques molt fines amb restes d'arrels. Bivalves: Loripes lacteus. Os- 
tràcodes i gastròpodes indiferenciats. (m. A66-65). 

4,0 a 4,2 m. Lutites blanques molt carbonatades. Ostràcodes i Loripes lacteus. (m. A64). 

4,2 a 5,4 m. Argiles llimoses grises. Abundants bivalves: Loripes lacteus, Cerastoderma glau- 
cum. Gastròpodes, ostràcodes. Textura packstone-rudstone. (m. A63-62-61-60). 

5,4 a 7,0 m. Argiles gris verdoses amb molta microfauna. Macrofauna de mol.luscs 
(principalment Cerastoderma glaucum amb més de 5 cm g i Loripes lacteus) que 
en la major part es troben en posició de vida i amb les valves senceres i juntes. 
Gastròpodes: Hydròbia acuta i Cerithium vulgatum, ostràcodes i abundants forami- 
níters (Ammonia sp., Miliolidae, etc.). Laminació horitzontal marcada per passades 
biociàstiques. El conjunt presenta textures floatstone amb alternances de 
packstone. (m. A59-58-57-56-55-54). 

7,0 a 7,8 m. Argiles negres amb microfauna i restes bioclàstics (principalment de mol.luscs). 
Amb bivalves (Cerastoderma glaucum, Loripes lacteus), ostrácodes, foraminífers 
(Miliolidae) i gastròpodes indiferenciats. (m. A53-52-51). 

7,8 a 8,0 m. Lignits i restes carbonosos. 

8,0 a 8,1 m. Margues verdes lleugerament arenoses amb restes carbonoses i microfauna. 
Amb fragments de Loripes latteus. (m. A50). : 

8,1 a 8,2 m. Argiles verdes amb passades d'arena molt fina i amb taques de manganès. 
Foraminífers (Elphidium sp.) i altra microfauna (m. A49). 

8,2 a 9,2 m. Conglomerats no cimentats. Códols mesozoics (Lias principalment) 210 cm g. 
Testimoni parcialment conservat. 

9,2 a 11,0 m. Graves. Sense matriu. Testimoni pràcticament no conservat. 

11,0 a 13,0 m. Conglomerats no cimentats intercalats amb nivells de margues grogues amb 
microfauna (probablement foraminífers). Sequència granocreixent. (m. A48). 
Testimoni parcialment conservat. 

13,0 a 13,4 m. Conglomerats no cimentats amb matriu calcilutítica groga. Códols mesozoics 
d'uns 2 cm g. Testimonis parcialment conservats. 

13,4 a 14,0 m. Conglomerats no cimentats amb clastos mesozoics de diàmetre superior al 
cm. Testimonis parcialment conservats. 

14,0 a 17,0 m. Graves. Totalment desfetes per efectes de la perforació. Sembla material molt 
net sense massa matriu. Testimoni parcialment conservat. 

17,0 a 18,7 m. Conglomerats no cimentats amb còdols mesozoics (a > cm). Matriu groga 
lutítica. Testimoni parcialment conservat. 

18,7 a 19,0 m. Argiles vermelles amb microfauna (foraminífers bentònics: Elphidium sp., 
Ammonia sp.). Fragments de Loripes lacteus. La coloració vermella és deguda a 
l'oxidació a través dels nivells conglomeràtics superiors. (m. A47). 

19,0 a 19,80 m. Argiles negres amb molta matèria orgànica i abundant microfauna de forami- 
nífers Ammonia sp. i altres fragments bioclàstics. (m. A46-45). 

19,8 a 20,2 m. Argiles grises oxidades a verdes amb foraminífers Ammonia sp. i microfauna. 
(m. A44). 

20,2 a 22,4 m. Conglomerats no cimentats amb còdols mesozoics (Lias principalment) (a > cm). 
Testimoni parcialment perdut. 

22,4 a 23,0 m. Argiles vermelles amb graves i còdols (a > cm). Coloració vermella deguda 
a oxidació a partir del nivell superior. (m. A43). 

23,0 a 23,2 m. Calcària lumaquèlica, rudstone de bivalves. 

23,2 a 23,7 m. Llims i arenes fines ocres amb foraminífers (cf. Ammonia sp.). Nòduls de 
carbonat. (m. A42). 

23,7 a 24,0 m. Argiles i arenes fines ocres amb foraminífers (cf. Ammonia sp., etc.). Nòduls 
de carbonat i altres restes bioclàstics. (m. A41). 

24,0 a 25,0 m. Argiles margoses grogues (colorades a ocres) amb nòduls de carbonat (g » 
cm). Microfauna (foraminífers bentónics, Ammonia sp., etc.). Ostràcodes i altres 
restes bioclàstiques indiferenciades. (m. A40-39). 

25,0 a 25,6 m. Argiles llimoses grises colorades a ocres amb còdols angulosos (6 < cm). 
(m. A38). 

25,6 a 26,0 m. Arenes ocres molt fines. Microfauna de foraminífers i altres restes 
bioclàstiques. Quars. (m. A37). 

26,0 a 26,6 m. Llims grocs (ocres) amb arena molt fina. Microfauna indeterminada. (m. A36). 

26,6 a 31,0 m. Conglomerats - bretxes no cimentats amb còdols mesozoics (6 > cm) i matriu 
margosa groga. 

31,0 a 31,2 m. Argiles vermelles. 

31,2 a 33,0 m. Conglomerats no cimentats amb matriu vermella. Testimonis parcialment 
perduts. 

33,0 a 33,1 m. Argiles vermelles. 

33,1 a 34,0 m. Conglomerats cimentats amb còdols de materials mesozoics (g » 20 cm). 
Testimonis parcialment perduts. 

34,0 a 36,0 m. Conglomerats parcialment cimentats amb códols mesozoics i matriu vermella. 
(a > cm). Testimonis parcialment perduts. 

36,0 a 38,0 m. Argiles vermelles amb microfauna (restes bioclàstiques indeterminades), restes 
carbonoses i quars. intercalats amb passades de graves especialment a la base. 
Manganès. Nòduls probablement decarbonatats (m. A35-34). 

38,0 42,0 m. Conglomerats poc cimentats amb clastos de calcàries mesozoiques (Lias 
principalment) i matriu argilosa vermella. Testimonis parcialment perduts. 

42,0 a 46,0 m. Conglomerats - bretxes ben cimentats. Clastos amb > cm. Matriu 
calcarenítica i vermella. 


Pliocè 


46,0 a 49,0 m. Calcarenites. Packstone-Grainstone bioclàstic blanc. Amb quars, microfauna (fora- 
minífers, etc.) i macrofauna de mol.luscs. Abundant porositat mòldica. Forta micritització. 
(m. A33). 

49,0 a 50,2 m. Calcarenites. Packstone-Grainstone bioclàstic blanc. Amb quars, microfauna 
(foraminífers planctònics, etc.) i macrofauna de mol.luscs. Forta carstificació amb 
reompliment de la porositat amb argiles vermelles. Abundant porositat mòldica. (m. 
A32). 

50,2 a 53,0 m. Calcàries bioclástiques. Packstone-grainstone amb macrofauna i foraminifers 
planctónics (globigerínids). Forta carstificació amb reompliments de llims vermells. 
Recristal.lització. Porositat mòldica. (m. A31). 

53,0 a 59,0 m. Calcària vermellosa-ocre (coloració d'oxidació deguda al carst de damunt). 
Grainstones bioclàstics ocres poc cimentats. Passades amb més macrofauna 
(mol.luscs) especialment a sostre que localment donen textures rudstone (luma- 
quel.les). Porositat mòldica. (m. A30-29). 

59,0 a 60,0 m. Grainstone bioclàstic ocre poc cimentat. Macrofauna de bivalves principalment, 
foraminífers i altra microfauna (ostrácodes?). Microporositat mòldica. (m. A28). 

60,0 a 61,0 m. Grainstone bioclàstic blanc lleugerament cimentat. Mida de l'arena mitja - 
gruixada. Com a principals components té algues verdes i quars. (m. A27). 

61,0 a 62,8 m. Grainstone - rudstone blanc. Bona cimentació. Porositat mòldica. Macrofauna 
de mol.luscs, algues verdes, briozous, equínids, etc. Pirita. (m. A26). 

62,8 a 64,0 m. Grainstone bioclàstic blanc amb passades més llimoses (packstones). Ostrà- 
codes i algues verdes. Recristal-lització. (m. A25). 

64,0 a 66,6 m. Packstone-grainstone bioclàstic ocre (poc cimentat), amb quars, foraminifers 
(miliòlids, globigerínids) i microfauna diversa i macrofauna amb mineralogia original. 
Porositat mòldica (50%). (m. A24-23). 

66,6 a 73,0 m. Packstone-grainstone bioclástic groc amb foraminifers (especialment globigerí- 
nids) i mol.luscs. Arena mitjana ben cimentada. lleugera recristal.lització. S'interca- 
len amb nivells amb forta recristal.lització. (wackestones o mudstones). Porositat 
mòldica. Localment floatstone de bivalves. (m. A22-21). 

73,0 a 79,0 m. Grainstone bioclàstic ocre. Arena molt fina i llim. Microfauna (foraminifers 
indiferenciats principalment). Laminació probablement horitzontal. (m. A20). 


J.J. Fornós et al., Evolució neògena de s'Albufera d'Alcúdia 147 


79,0 a 79,6 m. Grainstones bioclàstics ben cimentats. Microfauna amb foraminífers (miliòlids 
i globigerínids) i mol.luscs fragmentats. Lleugera recristal.lització. (m. A19). 

79,6 a 83,4 m. Grainstones bioclástics poc cimentats, principalment amb foraminífers 
(cf.Cibicides sp.) i altra microfauna indiferenciada. Intercalacions d'arenes molt 
fines, amb arenes fines i llims. Amb seqüéncies granodecreixents i amb un incre- 
ment de la fracció llim cap a sostre, on també disminueix la mida de gra. (m. 
A18-17-16). 

83,4 a 91,8 m. Grainstones-packstones bioclàstics ocres. Mida d'arena mitjana. Miliolidae. (m. 
A15). 

91,8 a 95,0 m. Packstones-grainstones bioclástics ocres poc cimentats amb foraminíters, 
equínids i mol.luscs. Localment floatstones de bivalves. Molts grans de quars. (m. 
A14). 


Miocè superior 


95,0 a 97,2 m. Pakstones-grainstones bioclàstics ocres amb mol.luscs, foraminífers i quars. 
Molta porositat mòldica. Fortament carstificat. Nivells ferruginitzats. Cap a sostre 
increment de la macrofauna de bivalves, floatstone amb matriu grainstone. (m. 
A13). 

97,2 a 99,5 m. Grainstones bioclàstics ocres amb equínids, mol.luscs i quars. Forta 
carstificació amb reompliment de la porositat per llims vermells. Macrofauna de 
mol.luscs. Recristal.lització parcial. (m. A12). 

99,5 a 99,6 m. Packstone. Calcisiltites ocres. 

99,6 a 100,0 m. Packstone gris molt margós amb manganés, oolites. Laminació.(m. A11). 

100,0 a 100,4 m. Graisntone bioclástic ocre amb foraminifers bentònics i algun planctònic. 


(m. A10). 

100,4 a 101,4 m. Grainstone oolític. Blanc-gris. Poc cimentat. 

101,4 a 102,6 m. Grainstone - packstone gris amb oolites i microfauna. (m. A9). 

102,6 a 102,9 m. Llims verds. 

102,9 a 103,3 m. Grainstone oolític. 

103,3 a 103,6 m. Llims verds. (m. A8). 

103,6 a 104,2 m. Grainstone oolític. 

104,2 a 104,8 m. Packstone oolític ocre. Més llimós. 

104,8 a 105,4 m. Grainstone oolític blanc. 

105,4 a 106,4 m. Argiles ocres vermelloses intercalades amb nivells més carbonatats. (m. 
A7). 

106,4 a 110,0 m. Grainstone-packstone oolític de color gris (calcarenita - calcisiltita). Cap 


a sostre més llimós. Molta microfauna, gastròpodes petits, etc. i oolites. Testimoni 
parcialment perdut. (m. A6). 

110,0 a 111,4 m. Bindstone blanc groc. Laminita criptalgal (estromatòlit). Fines laminacions 
mil.limétriques amb gastròpodes i microfauna (miliòlids) i oolites. Manganès. 
Fortament micrititzat. (m. A5). 

111,4 a 111,6 m. Calcària negre oquerosa recristal.litzada. 

111,6 a 112,0 m. Bindstone. Laminita criptalgal. 

112,0 a 112,2 m. Calcària negre oquerosa recristal.litzada. 

112,2 a 112,6 m. Packstone-grainstone amb molta fauna (gastròpodes principalment i 
foraminifers miliólids) de color blanc. Porositat mòldica. Forta micritització (m. A4). 

112,6 a 113,2 m. Calcària esparítica negre totalment recristal.litzada. 

113,2 a 114,6 m. Grainstone de color negre. Oquerós i carstificat. Forta recristal.lització. 


Esparita. (m. A3). 


114,6 a 120,0 m. Bindstone. Calcària micrítica blanca. Laminita criptalgal. Fines laminacions 
micrítiques amb punts de manganés. Testimoni parcialment perdut. (m. A2). 

120,0 a 128,6 m. Calcària micrítica blanca amb manganès. Aspecte massiu (possiblement 
mudstone). Lleugerament margosa. Amb moltes d'intercalacions de materials 
margosos. Testimoni parcialment perdut. Dolomitització parcial (m. A1). 


Fi del sondatge 


Fàcies sedimentàries 


Vuit han estat les principals fàcies 
diferenciades en el sondatge estudiat 
(Fig. 3). 

Bàsicament i de forma resumida el 
sondatge presenta sediments terrígens 
litoclàstics i lutítics amb abundant 
matèria orgànica, no consolidats a 
sostre, que cap a la base passen a 
dipòsits carbonatats amb una alternança 
de calcarenites i calcisiltites i amb 
calcàries massives oolítiques i estroma- 
tolítiques. 


Conglomerats i llims vermells 


Aquesta fàcies està caracteritzada 
per graves litoclàstiques calcàries i 
arenes gruixades, amb textura gra- 
suportada amb poca matriu lutítica 
vermella. Els litoclastos formats en la 
seva totalitat per fragments de roques 
calcàries mesozoiques (principalment 
d'edat juràssica) provinents del desman- 
tellament de la Serra de Tramuntana, 
presenten un diàmetre d'ordre centi- 


mètric i en general estan subarrodonits. 
En aquests nivells no s'ha observat cap 
tipus de fauna. Alternants amb aquests 
conglomerats es troben passades d'ar- 
giles llimoses vermelles, massives i amb 
textura suportada per la matriu. De 
forma aillada s'observen alguns lito- 
clastos calcaris (fang-suportats). També 
hi són presents alguns nivells 
decimètrics de lutites i margues ocre- 
vermelloses caracteritzades per la 
presència de microfauna no identificada. 


Llims arenosos negres 


Aquesta fàcies està formada per 
llims arenosos i argiles (Fig. 3), molt 
plàstiques i pobrament laminades amb 
restes bioclàstiques salobroses que 
consisteixen bàsicament en bivalves, 
gastròpodes, ostràcodes i caròfits. La 
textura predominant és  wackestone 
(localment floatstone), encara que són 
freqüents nivells centimétrics amb tex- 


J.J. Fornós et al., Evolució neògena de s'Albufera d'Alcúdia 


tura packstone. Les fraccions arena i 
graves estan formades en la seva 
totalitat per restes de mol.luscs. La 
major part dels mol.luscs no estan 
fragmentats excepte algunes copinyes 
fines de bivalves. Les copinyes acos- 
tumen a estar concentrades i orientades 
a l'atzar dins d'una matriu fangosa 
(Floatstone-rudstone). Les restes vege- 
tals són frequents així com la biotur- 
bació deguda principalment a les arrels. 

La matèria orgànica és abundant obser- 
vant-se nivells decimètrics de torba. 


Arenes blanques bioclàstiques 


Aquesta fàcies esià formada per 
arenes poc consolidades de gra fi a 
mig i ben classificades. La composició 
és eminentment biogènica i formada 
bàsicament per fragments de mol.luscs 
(principalment bivalves), equinoderms, 





Fig. 3. Testimonis del sostre del sondatge 1 en el que hi és reflexada la fàcies de llims 
arenosos negres. 
Fig. 3. Upper levels of core no.1 of "s'Albufera" where the black sandy silt facies appears. 

briozous, foraminífers bentònics i algues 
rodofícies. 


Grainstones bioclàstics amb foraminífers 


Aquesta fàcies consisteix en calca- 
renites amb textura grainstone, amb un 
grau de classificació moderat. Els 
components principals són foraminífers 
bentònics, principalment miliòlids (alguns 
globigerínids hi són presents), equínids, 
bivalves i briozous (Fig. 4). La major 
part dels components bioclàstics estan 
fragmentats sense observar-se cap 
ordenació especial. Presenten una forta 
micritització. 


Pachstones amb globigerínids 


Fàcies conformada per calcisiltites 
amb textura pachstone, i localment 
grainstone. Estan formades per fang 
carbonatat amb alguns grans de quars 
i essent els components bioclàstics 
principals foraminífers tant bentónics 





Fig. 4. Fàcies de grainstones bioclàstics amb 
foraminifers. 


Fig. 4. Facies of bioclastic grainstones vvith 
foraminifers. 





Fig. 5. Fàcies de packstones amb glo- 
bigerínids. 
Fig. 5. Facies of packstones with globi- 
gerinids. 


com planctónics (globigerínids), equí- 
nids, bivalves, escafòpodes i, en menor 
proporció, briozous (Fig. 5). Presenten 
una forta micritització. 


Calcàries estromatolítiques 


Aquesta fàcies consisteix en calcà- 
ries micrítiques gris-blanques finament 
laminades (Fig. 6) amb textura bindsto- 
ne. Presenten una fina laminació mil.li- 
mètrica (laminites criptalgals). No s'hi 
observa cap tipus de fauna. S'intercalen 
amb nivells de calcàries negres forta- 
ment recristal.litzades (cristalls tipus es- 
parita) amb una abundant porositat se- 
cundària que li dóna un aspecte caver- 
nós. 


Calcàries oolítiques 


Aquesta fàcies consisteix en cal- 
càries massives blanques molt micri- 
titzades, amb textura grainstone. El 
components principals són les oolites 
encara que també hi són presents 

Fig. 6. Laminacions corresponents a la fàcies 
de calcàries estromatolítiques. 

Fig. 6. Thin lamination corresponding to 
facies of stromatolithic limestone. 


alguns fragments de mol.luscs i altra 
microfauna com foraminifers. Presenta 
estratificacions encreuades de petita 
escala. Aquestes calcàries oolítiques 
s'intercalen amb calcarenites i calcisil- 
tites amb textura pachstone que tenen 
com a components principals forami- 
nífers de tipus  miliódlid i — nivells 
centimètrics de llims verds. 


Calcàries bioclàstiques 


Aquesta fàcies correspon amb 
calcarenites bioclástiques ocres amb 
fauna plenament marina: mol.luscs, 
foraminífers i equínids, amb abundants 
grans de quars (Fig. 7). Presenta una 
textura que oscil.la de pachstone a 
grainstone, encara que localment la 
presència de macromol.luscs (especial- 
ment bivalves) fa que la textura 
floatstone amb matriu grainstone sigui 
frequent. Presenta, en línies generals, 
una forta recristal.lització i és abundant 
la porositat tipus vug. 


Fig. 7. Fàcies de calcàries bioclàstiques. 
Fig. 7. Facies of bioclàstic limestones. 


Discussió i conclusions 


En el sondatge estudiat s'hi poden 
diferenciar clarament tres unitats que 
representen episodis de sedimentació 
clarament diferenciats (Fig. 8). 


Unitat superior (de O a 46 m) 


Correspon a materials no conso- 
lidats; margues, llims ocres, grisos i 
negres (Fig. 3) amb abundants restes 
vegetals, turba i macrofauna que s'inter- 
cala amb nivells de graves, conglome- 
rats no cimentats i argiles vermelles. 
Els materials llimosos que inclouen 
fauna salobrosa i d'aigües dolces 
intercalen nivells arenosos bioclàstics. 
S'interpreten aquests dipòsits com a 
fàcies salobres tancades (episodis 
d'Albufera amb seqúencies regressives), 
amb forta influència marina donada pel 
sistema de barrera platja-duna que 
tanca un ambient d'Albufera (Colom, 
1979; Cuerda, 1975). Aquestes 

Holocè Albufera 


Plistocé Albutera 


Al.luvial 


Plataforma marina 
soma i litoral 
Pliocè 


Plana i front 
deltaic 





paleokarst 


Miocè Plataforma 
sup. carbonatada 
soma 





Fig. 8. Série estratigráfica sintética del 
sondatge 1. 
Fig. 8. Stratigraphic log sketch of core no.1. 


sequències d'Albufera s'intercalen amb 
episodis de reactivació de l'activitat 
al.luvial amb forts aports terrígens de 
tipus continental, —caracteritzant el 
conjunt l'evolució de tipus glacioeustàtic 
ocorreguda durant el Plistocè. Les 
datacions efectuades al mateix per 
Burjachs et al. (1994) i que estan 
indicades a la Fig. 2a donen una edat 
plistocena-holocena. 


Unitat intermitja (de 46 a 95 m) 


Presenta dues seqüéncies amb 
característiques litológiques diferencia- 
des. La seqüéncia basal més detrítica i 
arenosa, està formada bàsicament per 
grainstones bioclàstics amb foraminífers, 
mentre que la seqüéncia superior, més 
carbonatada està constituida per packst- 
ones amb globigerínids. De forma global 
es pot dir que la unitat en conjunt mos- 
tra una alternança de calcàries bioclàs- 
tiques i calcarenites ocres (grainstone) 
que localment, especialment a sostre, 

presenta lumaquel.les (rudstone). Cap a 
la base els nivells es fan més arenosos 
(arena fina a molt fina) i la macrofauna 
principalment de molluscs es fa més 
minsa predominant la microfauna espe- 
cialment de foraminífers i disminuint el 
grau de cimentació. 

Tots els autors que han estudiat 
tan el Pliocé com les unitats depo- 
sicionals del Neogen de l'illa de Mallor- 
ca, han diferenciat dins del Pliocé dues 
seqüéncies. La inferior tradicionalment 
denominada "Margues amb Ammussium" 
per García-Yagüe i Muntaner (1968) i 
"Calcisiltites de Son Mir" per Barón i 
Pomar (1978); ha estat interpretada per 
Alvaro et al. (1984) com a producte 
d'una sedimentació ràpida dins d'un 
complex deltaic progradant, en les quals 
les fàcies margoses amb Ammussium 
corresponents a fàcies de prodelta de 
mar oberta s'interdigitarien amb fàcies 
de gresos i argiles clarament de cons- 
trucció deltaica. La superior, denomi- 
nada  "Calcarenites superiors” per 
García-Yagüe i Muntaner (1968) i 
"Calcarenites de Sant Jordi" per Barón 
i Pomar (1978) és interpretada com a 
nivells clarament litorals amb sediments 
corresponents a platges com amb fàcies 
de plataforma interna, amb una forta 
influéncia terrígena que intercalan nivells 
conglomeràtics alluvials (fan delta). El 
conjunt del tram mostraria una clara 
sequència de somerització des de fà- 
cies de mar més oberta i profona amb 
foraminífers principalment planctónics, 
tipus globigerínids (Alvaro et al., 1984; 
Colom, 1985; Mateu, 1982) a fàcies 
litorals amb abundant fauna bentónica. 

En la seqüéncia que s'observa en 
l'estudi del present sondatge també s'hi 
diferencien les dues seqüéncies encara 

que amb característiques lleugerament 
diferents. La sequència inferior també 
correspon a fàcies de tipus deltaic però 
no a margues de prodelta, sinó pròpia- 
ment a dipòsits de plana i front deltaic, 
més arenós amb algunes intercalacions 
carbonatades corresponents a sediments 
marins més oberts. La sequència su- 
perior correspon a fàcies clarament 
marines i somes, amb una clara some- 
rització a sostre amb fàcies més litorals. 

Per la similutud de les fàcies amb 
els estudis anteriorment descrits i per la 
fauna present (Alvaro et al., 1984, 
Colom, 1985), així com per la clara 
delimitació de nivells de carstificació 
tant a sostre com a la base en els 
nivells sotajacents s'atribuiexen aquests 
dipòsits al Pliocè. 


Unitat inferior (de 95 a 128,6 m) 


Està formada per calcàries bio- 
clástiques i oolítiques que alternan amb 
nivells de margues ocres (grainstones i 
packstones) amb passades de llims 
verds i argiles ocres vermelloses. Cap a 
la base es fan més frequents els nivells 
estromatolítics (bindstones) que s'inter- 
calen amb nivells calcaris fortament 
recristal.litzats i amb abundant posositat 
tipus cavernosa. 

Aquesta unitat correspon a fàcies 
litorals i de plataforma carbonatada 
marina interna (sand shoal oolític) amb 
el creixement d'estromatólits en condi- 
cions restringides semievaporítiques. La 
sequència general és transgressiva i 
l'ambient deposicional sembla reflectir 
unes condicions mareals. 

La forta carstificació que s'observa 
a sostre d'aquesta unitat amb el reom- 
pliment de la porositat càrstica per 
argiles vermelles, marca la clara discon- 

tinuitat corresponent a un important 
període d'emersió. Per comparació amb 
les fàcies similars aflorants a les 
marines de Mallorca (Fornós i Pomar, 
1984) i pel tipus de sequència present, 
es pot atribuir aquest tram al Miocè 
superior (probablement al Messinià). 

L'evolució —neògena de l'àrea 
s'inicia doncs amb el rebliment per 
fàcies carbonatades de la depressió 
formada després de l'estructuració 
ocorreguda a Mallorca durant el Miocè 
mig (Ramos et al., 1989). Aquestes 
fàcies carbonatades corresponen a 
fàcies de plataforma interna i litoral, 
donant pas, després d'un important 
període d'emersió amb la consequent 
carstificació, a les fàcies de tipus deltaic 
que s'interdigiten amb fàcies de badia 
soma però ben oberta a la mar. 
Aquests dipòsits atribuits al Pliocè, i 
amb sequències clarament someritzants, 
donaran pas als dipòsits plistocens de 
tipus al.luvial i d'Albufera disposats en 
sequències que reflexen les oscil.lacions 
del nivell de la mar durant el Quaternari 
(Cuerda, 1975, Colom, 1979) i que 
signifiquen l'estadi final del rebliment de 
la depressió neògena de Sa Pobla. 

